Dag Kolsrud vokste opp på Gjøvik. I ungdommen var han opptatt av slalåm og fotball. Han var område- og kretsmester i slalåm, og han deltok på samlinger for guttelandslaget i fotball. I militæret tok han utdanning i Infanteriet, og jobbet som befal. Etter militæret tok han mellomfag i kulturadministrasjon. Ved siden av skolen skrev han også musikk, bla. flere av låtene som senere kom til å ende på One 2 Manys debutalbum.